Jaanus Paal

Jaanus Paal (sündinud 16. septembril 1947 Urvaste vallas Võrumaal) on eesti botaanik.

Elulugu
Lõpetas 1966 Tartu Kaugõppekeskkooli, 1978 Tartu Riikliku Ülikooli bioloogiaosakonna, 1982 NSV Liidu TA V. L. Komarovi nimelise Botaanika Instituudi kaugõppeaspirantuuri, bioloogiakandidaat (1983, TRÜ), väitekiri "Дискретность и непрерывность растительности средней тайги (на примере напочвенного покрова заповедника "Кивач"). 

Oli 1975–1983 Karjalas Kivatši looduskaitseala vanemteadur, 1983–1986 Tooma Soojaama juhataja, 1986–1991 ZBI vanemteadur, 1991–1992 botaanika ja mükoloogia osakonnajuhataja, 1992–1993 teadusdirektor, 1992–2002 TÜ botaanika ja ökoloogia instituudi korraline professor, 1994–1997 ühtlasi instituudi juhataja, 2002–2014 erakorraline professor ja 2004–2017 ka vanemteadur. 

Peamised loengukursused: Eesti taimestik ja taimkate, taimekoosluste struktuur ja dünaamika, teadustöö alused bioloogidele.

Teadustöö
Uurimisvaldkond: taimekoosluste struktuur, ökoloogia, klassifikatsioon ja kaitse; bioloogia mitmekesisus, taimesüstemaatika. Olnud teadusekspeditsioonidel Tuvas (1972), Baikali ümbruses (1987), Kamtšatkal (1985), Magadanis (1987), Sahhalinil (1990), Taimõril (2003, 2004). 

1991–1994 töötas periooditi Norra Looduse Uurimise Instituudis Trondheimis, kus osales Eesti-Norra ühisprojektis "Effects of nitrogen to alpine heath" ja veel mitmes projektis, sh "Estonian Wetlands Conservation and Management Strategy" ("Eesti märgalade inventeerimine") ja "Estonian Natura 2000" ("Eesti Natura 2000"). 

Ajakirjade Latvijas Vegetacija, Botanica Lithuanica ja Eesti TA Toimetiste bioloogiaseeria kolleegiumi liige. 

Rahvusvahelise Taimkatteteaduse Assotsiatsiooni, Rahvusvahelise Soode Kaitse Grupi ja LUS-i liige.

Teoseid
Üle 70 teadustrükise, sh 7 monograafia autor või kaasautor.
Τаксономический и временной континумы растительности I, II (kaasautorid T. Oja, S. Kolodjažnõi). Tallinn 1989
Структура ценопопуляций брусники Vaccinium vitis-idaea L. (kaasautor T. Paal). Tallinn 1989
Eesti taimkatte kasvukohatüüpide klassifikatsioon. Tallinn 1997
Responses of the Norwegian alpine Betula nana community to nitrogen fertilization (kaasautorid E. Fremstad, T. Möls). // Can. J. Bot. 75 (1997) 1
Estonian Wetland Inventory (kaasautor). Tartu 1998
Rare and threatened plant communities of Estonia. // Biodiv. and Conserv. 7 (1998) 8
Eesti taimekoosluste ja mõnede taimetaksonite mitmekesisus (kaasautor). Eesti Vabariigi teaduspreemiad 1999. Tallinn 1999
"Loodusdirektiivi" elupaigatüüpide käsiraamat. Tallinn 2004, 2. trükk 2007
Impacts of increased nitrogen supply on Norwegian lichen rich alpine communities: a 10-year experiment (kaasautorid E. Fremstad, T. Möls). // J. Ecol. 93 (2005) 3
Suurtaimede kooslused ja nende kasvukohad Eesti vooluvetes (kaasautor T. Trei). // LUS-i aastaraamat 84 (2006)

Tunnustus
1991 – Baeri medal
1999 – Eesti Vabariigi teaduspreemia (kollektiivi juht)
2001 – Valgetähe V klassi teenetemärk

Isiklikku
Jaanus Paal on töölise poeg ja Taimi Paali abikaasa.

Viited

Kirjandus
Album professorum Universitatis Tartuensis anno MCMXCVIII. Tartu 1998, 70
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 121
Eesti entsüklopeedia 14, 349
Eesti Vabariigi teaduspreemiad 1999, 42
Olev Remsu. "Ajastupilt täiustub". Postimees, 25. sept 2020, retsensioon Jaanus Paali memuaaridele "Trepist üles, trepist alla",

Välislingid

Eesti botaanikud
Tartu Ülikooli bioloogia-geograafiateaduskonna vilistlased
Tartu Ülikooli bioloogia-geograafiateaduskonna professorid
Valgetähe V klassi teenetemärgi kavalerid
Sündinud 1947